《呈王侍郎昆仲二首 其二》
宋代·赵蕃

往未瞻乌府，先曾涉杏坛。予诗廑和答，贻教异暄寒。

名位元相绝，知闻共骇观。干霄峙松柏，流水会波澜。

应念登门旧，几嗟行路难。蒸湘方渺渺，淮楚忘曼曼。

既见得良慰，语离还浩叹。深思尽心曲，直觉欠豪端。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。